7682b52b7b94b182e09d22753f69f7aa

 Hej jeg er en pige på 13 år og har et problem med at onanere. Jeg kan ikke få en finger op i min skede, for det gør alt for ondt og det føltes som om min finger bare bliver presset ud igen. Har søgt på hvad man skal gøre, men det eneste jeg kan finde er at man skal slappe af. Jeg er helt afslappet hver gang og har evt. sat musik på for at slappe bedre af. Har nu forsøgt i nogle måneder, men gør stædig lige så ondt hver gang. Begynder også at være bange for at jeg ikke kan få en penis op. Hvad skal jeg gøre for at kunne onanere uden at det skal gøre ondt? 
Kan ikke onanere
================


ungzone.dk
2020.34

 Hej med dig,

Jeg kan godt forstå det er frustrerende, at du ikke føler at du kan onanere ordentligt. Det kan være du skal prøve at vente lidt med at bruge fingeren oppe i skeden, og i stedet starte med at røre dig selv udenpå, omkring klitoris. Det kan godt gøre ondt de første gange der skal indføres noget i skeden, og det kræver som regel at man er afslappet, tryg samt at man er opstemt så man bliver mere elastisk og våd. Hvis du bruger noget tid på at kærtegne dig selv på andre måder udenpå først, kan det være det er lettere at bruge din finger bagefter. 

Jeg håber du kunne bruge svaret, og ellers er du altid velkommen til at skrive herind igen. 

Mange hilsner fra Regitze

 